62022CO0756_INF
Tiesas (devītā palāta) 2023. gada 11. decembra rīkojums – Bank Millennium
(lieta C‑756/22)
Lūgums sniegt prejudiciālu nolēmumu – Tiesas Reglamenta 99. pants – Skaidri no judikatūras izsecināma atbilde – Negodīgi noteikumi patērētāju līgumos – Direktīva 93/13/EEK – 6. panta 1. punkts un 7. panta 1. punkts – Hipotekārā aizdevuma līgums, kas indeksēts ārvalsts valūtā – Šī līguma atcelšanas pilnā apmērā sekas
1.
Prejudiciālie jautājumi – Tiesas kompetence – Ierobežojumi – Valsts tiesas kompetence – Tiesas interpretēto noteikumu piemērošana
(LESD 267. pants)
(skat. 24. un 26. punktu)
2.
Patērētāju aizsardzība – Negodīgi noteikumi patērētāju līgumos – Direktīva 93/13 – Noteikuma negodīgā rakstura konstatēšana – Tvērums – Valsts tiesību interpretācija tiesā, kas ļauj kredītiestādei prasīt patērētājam atmaksāt citas summas, kas nav par līguma izpildi iemaksātais kapitāls, kā arī nokavējuma procentus – Nepieļaujamība
(Padomes Direktīvas 93/13 24. apsvērums un 6. panta 1. punkts un 7. panta 1. punkts)
(skat. 28. un 29. punktu un rezolutīvo daļu)
Rezolutīvā daļa
Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punkts un 7. panta 1. punkts
ir jāinterpretē tādējādi, ka
kontekstā, kurā starp bankas iestādi un patērētāju noslēgts hipotekārā aizdevuma līgums tiek atcelts pilnā apmērā tāpēc, ka šajā līgumā ir ietverts negodīgs noteikums, bez kura tas nevar pastāvēt, tie nepieļauj tādu tiesas veiktu dalībvalsts tiesību interpretāciju, saskaņā ar kuru šī iestāde ir tiesīga prasīt patērētājam atlīdzināt tādas summas, kas pārsniedz šī līguma izpildes gaitā izmaksātā kapitāla atmaksu un nokavējuma procentu samaksu pēc likumiskās likmes par laikposmu no pieprasījuma veikt maksājumu.